Էմիլ Մնացականեանը անդրադառնալով ժամանակի պահանջների բերումով Սփիւռքում առաջացած մարզամշակութային ու եկեղեցական կառոյցներին, ասաց՝ ժամանակի ընթացքին, յատկապէս Հայաստանի վերանկախութիւնից յետոյ նոր պահանջներ են առաջացել, որոնք կարօտ են նոր լուծումների: Այսօր սիրողական հիմունքով աշխատելը պատասխան չի տալիս: Ունենալով համասփիւռքեան դրւացք, կարելի է այդպիսի համախմբում առաջացնել: Կարիք կայ անհատական ձեռնարկներով չսահմանափակւել: Թեմական խորհուրդները կարող են մղիչ ուժ հանդիսանալ՝ իրանահայ գործարարների համախմբում ստեղծելու գործում: Եւրասիա մուտք գործելու համար Հայաստանը իդէալ երկիր է: Մի խօսքով՝ հարկ է նոր կառոյցներ կեանքի կոչել եւ փորձառութիւնները ի մի բերել: